paragraph_text: Prema toj tezi promatraču koji se kreće brzinom bliskoj brzini svjetlosti sferični objekti izgledali bi kao elipsoidni oblici, što ne odgovara istini. Jednostavno objašnjenje glasi: kada promatrač gleda fotografiju tijela on u stvari vidi kvante svjetlosti koji su istovremeno stigli do fotografskog filma. Kvanti svjetlosti nisu odaslani istovremeno jer su neki više udaljeni i trebalo im je više vremena da bi stigli do fotografskog filma. Dijelovi objekta koji promatramo ne odašilju istovremeno kvante svjetlosti. Udaljeniji dijelovi odašilju ranije nego oni dijelovi tijela koji su bliži promatraču. Kad se tijelo koje promatramo kreće vrlo velikom brzinom koja je usporediva s brzinom svjetlosti, promatrač će vidjeti iskrivljenu sliku tog tijela, zbog toga što je tijelo bilo na različitim mjestima kada je odašiljalo svjetlost koju je fotografija zabilježila na različitim dijelovima.